Oficiālais Vēstnesis L 172 , 08/07/1999 Lpp. 0042 - 0043



Komisijas Direktīva 1999/68/EK (1999. gada 28. jūnijs), ar ko nosaka papildnoteikumus attiecībā uz dekoratīvo augu šķirņu sarakstiem, kas glabājas pie piegādātājiem saskaņā ar Padomes Direktīvu 98/56/EK EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 20. jūlija Direktīvu 98/56/EK par dekoratīvo augu pavairošanas materiālu tirdzniecību [1], un jo īpaši tās 9. panta 4. punktu, (1) tā kā Komisijas Direktīva 93/78/EEK [2], nosaka īstenošanas pasākumus attiecībā uz dekoratīvo augu šķirņu sarakstiem, kas glabājas pie piegādātājiem saskaņā ar Padomes Direktīvu 91/682/EEK [3]; (2) tā kā Direktīva 91/682/EEK ir atcelta, sākot ar 1999. gada 1. jūliju un aizstāta ar Direktīvu 98/56/EK; (3) tā kā saskaņā ar Direktīvas 98/56/EK 9. panta 4. punktu jāpieņem papildus īstenošanas noteikumi attiecībā uz dekoratīvo augu šķirņu sarakstiem, kas glabājas pie piegādātājiem, ieskaitot tehnisku aprakstu un nosaukumus; (4) tā kā augu šķirņu sistēma jau Kopienas līmenī ietver šķirņu apraksta sistēmu; (5) tā kā šāda sistēma arī ietver informāciju par šķirņu uzturēšanu un atšķirībām no vistuvākajām šķirnēm; (6) tā kā ņemot vērā Kopienas tiesību attīstību, kas reglamentē augu šķirņu aizsardzību, ir vēlams nodrošināt saskaņotību starp šādiem tiesību aktiem attiecībā uz šķirņu aprakstu Direktīvas 98/56/EK ietvaros; (7) tā kā Direktīva 93/78/EEK ir jāatceļ; (8) tā kā pasākumi, kas paredzēti šajā direktīvā, ir saskaņā ar Pastāvīgās dekoratīvo augu pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants Šī direktīva nosaka papildus īstenošanas noteikumus attiecībā uz dekoratīvo augu šķirņu sarakstiem, kas glabājas pie piegādātājiem saskaņā ar Direktīvas 98/56/EK 9. panta 1. punkta ceturto ievilkumu. 2. pants 1. Saraksti, kas glabājas pie piegādātājiem, ietver: i) šķirnes nosaukumu, kopā ar tā plaši pazīstamajiem sinonīmiem, ja vajadzīgs; ii) norādījumus par šķirnes uzturēšanu un izmantojamo pavairošanas sistēmu; iii) šķirnes aprakstu, pamatojoties vismaz uz īpašībām un to izpausmēm, kā noteikts saskaņā ar noteikumiem par pieteikumiem, kas jāiesniedz par Kopienas augu šķirņu aizsardzību, ja vajadzīgs; iv) ja iespējams, indikācijas par to, kā šķirne atšķiras no citām, tai vistuvākajām šķirnēm. 2. Šā panta 1. punkta ii) un iv) apakšpunkts neattiecas uz piegādātājiem, kuru darbība ir ierobežota ar pavairošanas materiāla vai dekoratīvo augu laišanu tirgū. 3. pants Direktīvu 93/78/EEK atceļ, sākot ar šīs direktīvas 4. pantā minēto datumu. 4. pants 1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šās direktīvas prasības līdz 1999. gada 31. decembrim. Tās par to tūlīt informē Komisiju. 2. Kad dalībvalstis paredz šādus pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarīt šādas atsauces. 3. Dalībvalstis dara Komisijai zināmus galvenos savu tiesību aktus, ko tās pieņem jomā, uz kuru attiecas šī direktīva 5. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 6. pants Šī direktīva ir adresēta dalībvalstīm. Briselē, 1999. gada 28. jūnijā Komisijas vārdā — Komisijas loceklis Franz Fischler [1] OV L 226, 13.8.1998., 16. lpp. [2] OV L 256, 14.10.1993., 19. lpp. [3] OV L 376, 31.12.1991., 21. lpp. --------------------------------------------------